《泊舟姑孰堂》
宋代·孔平仲

崎岖遵狭港，托庇倚葭芦。泊舟姑孰堂，乃在溪上居。

此溪来处远，东引丹阳湖。微风起天外，爽气得秋初。

而我尚厌暑，卷帘心不舒。蓬头赤两脚，踯躅绕四隅。

坐砌未为惬，偃身卧碑趺。中宵倦摇箑，流汗落衣裾。

因观今则然，自问昔何如。人情有未足，不见有有馀。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。